Şimali Krım kanalı
Şimali Krım kanalı ( ukr. Північно-Кримський канал (ПКК)) — Ukraynanın Krım və Xerson vilayətinin azsulu və quraq ərazilərini su ilə təmin edən kanal. Kanal 1961-1971-ci illərdə inşa edilmişdir. Kanal öz suyunu Dnepr çayının aşağı axarlarında inşa olunmuş Kaxovka su anbarından götürür. Kanalın su ilə doldurulmasına 1955-ci ildə başlanılmış və 1958-ci ildə yekulaşmışdır. Rusiya Federasiyasının Krımı ilhaq etməsindən sonra, 2014-cü ilin aprelindən Dnepr çayından kanala su verilməsi dayandırımışdır. 2022-cü ilin fevralından, Rusiya-Ukrayna müharibəsinin başlanmasından sonra kanalın fəaliyyəti yenidən bərpa olunmuşdur. 24 mart 2022-ci ildə kanal tam olaraq su ilə doldurulmuş, 2022-ci ilin 29 aprelindən isə kanalın suyu artıq Krım ərazisində kənd təsərrüfatı məqsədi üçün istifadə olunurdu. 2023-cü ilin 6 iyununda Kaxovka bəndinin dağıdılmasından sonra kanala suyun verilməsi dayandırılmışdır.